b'\n_START_ARTICLE_\nVenceslav \xc5\xa0u\xc5\xa1ter\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini kolarja Jo\xc5\xbeefa in gospodinje Roze \xc5\xa0u\xc5\xa1ter\xc5\xa1i\xc4\x8d rojene Colja. Ljudsko \xc5\xa1olo je obiskoval v Pliskovici, obrtno v Gabrovici pri Komnu, srednjo in bogoslovje pa v mestu Trento. V fran\xc4\x8di\xc5\xa1kanski red je vstopil samostanu v kraju Arco (pokrajina Trento). Ma\xc5\xa1ni\xc5\xa1ko posve\xc4\x8denje je prejel 8. februarja 1941 v Trentu, novo ma\xc5\xa1o pa istega leta pel v Bazovici. Junija 1942 je od\xc5\xa1el v Bolivijo. Tu je slu\xc5\xbeboval v departmaju Chochabamba kot \xc5\xbeupnik (1952-1958), bil gvardijan samostana v kraju Tarta (1958-1962), \xc5\xbeupnik v Tortori (1962-1969) in Tin Tinu ter rudniku Asention-Quiema (1979-1989), po letu 1989 pa v kraju Pojo. V tem \xc4\x8dasu je bil tudi 25 let generalni vikar \xc5\xa1kofa Giacinta Eccherja.'